Friday, January 18th, 13:40:48
Sluiting van regering raak FBI negatief
Die groep sê baie FBI-agente is nie op 11 Januarie 2019 betaal nie, maar hulle sal voortgaan om hul werk te doen omdat hulle die Amerikaanse volk moet beskerm. - Netwerk24
Qanun kom aan in haar nuwe land
’n Tienermeisie van Saoedi-Arabië het in Toronto aangekom nadat Kanada haar as vlugteling aanvaar het.
Chrystia Freeland, minister van buitelandse sake, het Rahaf Mohammed al-Qanun op die lughawe verwelkom.
Qanun het wêreldwyd opslae gemaak nadat sy haarself in ’n hotelkamer in Bangkok, Thailand, toegesluit het om te keer dat sy na haar familie teruggestuur word. Die familie ontken dat hulle haar mishandel het.
Toe haar pa en broer in Bangkok aankom om haar te kom haal en terug te bring na haar land, het Qanun geweier om hulle te sien.
Qanun het Saterdag haar liefde vir haar nuwe land gewys toe sy op die Pearson-lughawe land met ’n baadjie aan waarop “Canada” in rooi gekryf was.
In haar laaste twiet voordat sy na Toronto vertrek het, het Qanun gesê: “ek het dit gedoen” en foto’s van die binnekant van die vliegtuig gedeel.
Freeland het aan verslaggewers op die lughawe gesê Qanun is “’n baie dapper Kanadees.”
“Rahaf wou hê Kanadese moet sien sy het by haar nuwe huis aangekom. Sy het egter ’n baie lang reis gehad en sal verkies om nie vandag vrae te beantwoord nie. Sy gaan nou na haar nuwe huis toe.” het Freeland gesê.
Kanada se besluit om asiel aan Qanun toe te staan kom in ’n sensitiewe tydperk waar betrekkinge tussen Kanada en Saoedi-Arabië versuur het nadat Kanada op die onmiddellike vrylating van aktiviste in tronke aangedring het. Saoedi-Arabië het teruggeslaan deur alle nuwe handel met Kanada te staak. - Netwerk24